Diari Oficial de la Generalitat Valenciana


Sumari del DOGV 5300, del 11-07-2006 (2006/8122)

ACORD de 7 de juliol de 2006, del Consell, constituït com a Junta General d'Accionistes de la societat Comunitat Valenciana d'Inversions, SA.
---------------------------------------------------------------------------------------------------------------------------------------------

### Dades del document

Número de DOGV
:   5300

Data del DOGV
:   11-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8122


Data del document
:   07-07-2006

Organisme emissor
:   Presidència de la Generalitat

Tipus de document
:   Acord

Descriptors 

:   * legislació
    * reglament intern
    * empresa pública

ACORD de 7 de juliol de 2006, del Consell, constituït com a Junta General d'Accionistes de la societat Comunitat Valenciana d'Inversions, SA. [2006/8122]  
El Consell, en la reunió del dia 7 de juliol de 2006, va adoptar l'acord següent:  
El Consell, reunit a Valencia el dia 7 de juliol de 2006, com a Junta General d'Accionistes, amb el caràcter d'universal, de la mercantil Comunitat Valenciana d'Inversions, SA, accepta els punts següents de l'orde del dia de la reunió:  
1r Modificació de l'article 10.3 dels Estatuts socials per a possibilitar que tant el secretari com el vicesecretari del Consell d'Administració no siguen consellers.  
2n Cessament d'un membre del Consell d'Administració de la societat.  
3r Nomenament de membres del Consell d'Administració de la societat.  
4t Autorització al president i al secretari del Consell d'Administració, indistintament, per a realitzar els actes necessaris per a l'execució dels punts anteriors de l'orde del dia, atorgar-los els més amplis poders per a la rectificació, si és el cas, dels acords adoptats, per a l'atorgament de les escriptures públiques oportunes i per a instar-ne la inscripció en el Registre Mercantil.  
5é Autorització al secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi han pres.  
S'hi troben presents tots els socis de la societat, ja que es tracta d'una empresa pública de la Generalitat en la qual esta n'és únic soci.  
Després de les deliberacions oportunes i no havent-hi intervencions la constància de les quals se sol·licite, el Consell, en la seua condició de Junta General d'Accionistes, amb el caràcter d'universal, per unanimitat,  
ACORDA  
Primer  
Es modifica l'article 10.3 dels Estatuts socials. Este article quedarà redactat de la manera següent:  
«Article 10  
1) La representació i administració de la societat estarà encomanada al Consell d'Administració, el qual estarà integrat per un nombre de membres no inferior a sis ni superior a tretze, els quals seran nomenats per la Junta General d'Accionistes, la qual, al seu torn, nomenarà, d'entre ells, el president del Consell mencionat.  
2) El Consell d'Administració elegirà entre els seus membres un vicepresident, que substituirà el president en aquells supòsits de vacant, absència, malaltia o impediment legítim.   
3) El Consell d'Administració elegirà un secretari i un vicesecretari, que podran no ser consellers.  
4) El càrrec de conseller tindrà una duració de cinc anys. Una vegada passat el dit termini els consellers podran ser reelegits per períodes d'igual duració màxima..  
Segon  
Separar del seu càrrec com a conseller de l'òrgan d'administració el senyor José Antonio Manteca Pérez.  
Tercer  
Nomenar membres del Consell d'Administració, pel termini estatutàriament establit de cinc anys, a:  
. El secretari autonòmic d'Empresa, de la Conselleria d'Empresa, Universitat i Ciència, senyor Pedro Coca Castaño.  
. La sotssecretària de la Conselleria d'Empresa, Universitat i Ciència, senyora Cristina Santamaría Siurana.  
En l'actualitat el nombre de membres del Consell d'Administració és de dotze, dels tretze previstos en els estatuts de la societat.  
Quart  
Autoritzar el president i el secretari del Consell d'Administració, indistintament, per a realitzar els actes necessaris per a l'execució dels punts anteriors de l'orde del dia, atorgar-los els més amplis poders per a la rectificació, si és el cas, dels acords adoptats, per a l'atorgament de les escriptures públiques oportunes i per a instar-ne la inscripció en el Registre Mercantil.   
Cinqué  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i dels acords que s'hi han pres.  
Estos acords es transcriuen literalment.  
No havent-s'hi debatut més assumptes que els ressenyats en l'orde del dia, s'aprova l'acta corresponent a la present reunió de la Junta General Universal d'Accionistes de la mercantil Comunitat Valenciana d'Inversions, SA.  
València, 7 de juliol de 2006  
El vicepresident i secretari del Consell,  
VÍCTOR CAMPOS GUINOT